el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Πανέμορφα άνθη σε ποικιλία χρωμάτων καθιστούν διακοσμητικά στοιχεία στις γλάστρες  και στους κήπους μας. Τα γαρύφαλλα αποτελούνται  από εκατοντάδες ποικιλίες  με την δυνατότητα  εκλογής  χρώματος και μορφής.
Ο Δίανθος, (επίσημη ονομασία), κοινώς γαριφαλιά ή γαρυφαλλιά (π.χ. Δίανθος ο καρυόφυλλος, Dianthus caryophyllus), είναι πολυετές, αγγειόσπερμο, ποώδες, όμορφο εύοσμο καλλωπιστικό φυτό, που ανήκει στο γένος δίανθος και στην οικογένεια των Καρυοφυλλοειδών. Καλλιεργείται από την αρχαιότητα και είναι από τα πιο παλιά καλλωπιστικά φυτά, από τα πιο γνωστά και πιο κοινά. Το άνθος της γαριφαλιάς ονομάζεται γαρίφαλο, ή γαρύφαλλο.
Το όνομα Δίανθος είναι αρχαίο ελληνικό σύνθετο φερόμενο ως "άνθος του Διός", ενώ το γαρίφαλο προέρχεται εκ του ενετικού garifolo και αυτό εκ του λατινικού garofulum όπου στη νεοελληνική αποδόθηκε με την ονομασία "καρυόφυλλον".
Είναι φυτό με πυκνή βλάστηση και φτάνει σε ύψος τα 60 εκατοστά. Τα φύλλα του είναι στενόμακρα και λογχοειδή. Οι ρίζες του είναι δυνατές και διεισδύουν βαθιά στο έδαφος. Τα άνθη της γαριφαλιάς, τα γαρύφαλλα, είναι πολύχρωμα, έχουν ωραίο άρωμα και 5 σέπαλα που σχηματίζουν σωλήνα.
Η γαρυφαλλιά καλλιεργείται ευρέως, περισσότερο από 2.000 χρόνια, την οποία αναφέρει ακόμα και ο Θεόφραστος στο έργο του "Περί φυτών ιστορίαι". Σήμερα συνεχίζεται η καλλιέργειά της στις περιοχές της Μεσογείου, στην Ασία, τη βόρειο Αμερική και σε εύκρατες ή υποτροπικές περιοχές της Αφρικής. Πρόγονος της γαριφαλιάς θεωρείται ένα άγριο αρωματικό είδος της δυτικής Μεσογείου που απαντάται σε βραχώδεις περιοχές της Σικελίας, Σαρδηνίας και Γιβραλτάρ.
Είναι σχετικά ανθεκτικό φυτό και στελέχη του μπορούν να διατηρηθούν σε βάζα για αρκετό χρόνο. Για την ανάπτυξή της χρειάζεται φωτεινά, ηλιόλουστα μέρη, ενώ μεγάλη υγρασία δεν ευνοεί το φυτό και σαπίζει. Μεγάλη ζέστη πάνω από 35 βαθμούς μπορεί να ξεράνει το φυτό και έτσι κατά τους καλοκαιρινούς μήνες - και όταν βρίσκεται σε μικρές γλάστρες - χρειάζεται αρκετό πότισμα.
Στο ψύχος είναι ανθεκτική και αντέχει σε θερμοκρασίες κάτω του μηδενός. Η γαριφαλιά πολλαπλασιάζεται με μοσχεύματα και χρειάζεται κορφολόγημα για την αφαίρεση των ξερών ανθών, έτσι ώστε να αναπτυχθούν νέοι βλαστοί με μεγάλα ωραία άνθη.
Στην Ελλάδα η γαριφαλιά εκτός από κοινό διακοσμητικό φυτό καλλιεργείται και για παραγωγή ανθέων για επιχειρηματικούς σκοπούς. Η παραγωγή γαρίφαλων καλύπτει την εγχώρια κατανάλωση και γίνονται και σημαντικές εξαγωγές. Οι μεγαλύτερες καλλιέργειες βρίσκονται στην Κρήτη, την Τροιζηνία,τη Μεσσηνία και την Αττική.
Πραγματικά θα εκπλαγείτε με αυτό το φυτό, αφού σας δίνει πολλές επιλογές για να το χαίρεστε. Πιθανότατα, η τελευταία φορά που είχατε ένα γαρίφαλο στο σπίτι σας ήταν σε ένα μπουκέτο με άλλα λουλούδια το οποίο σας προσέφεραν ή αγοράσατε. Αντί όμως να τα αγοράζετε, δεν είναι προτιμότερο να τα κόβετε εσείς οι ίδιοι και να στολίζετε τα βάζα σας;
Ίσως ο πιο εύκολος και ασφαλής τρόπος να διατηρήσετε μία γαριφαλιά είναι σε γλάστρα, διότι μπορείτε να μετακινήσετε το φυτό σας όταν το κρίνετε απαραίτητο να προστατευτεί, κυρίως από τις χαμηλές θερμοκρασίες και τους ανέμους κατά τη διάρκεια του χειμώνα, που είναι η δυσκολότερη εποχή γι' αυτό. Επομένως, μπορείτε να φυτέψετε μία, δύο ή τρεις γαριφαλιές διαφορετικού χρώματος και να τις χαίρεστε ανθισμένες στο μπαλκόνι σας, αλλά και να κόβετε τα λουλούδια τους για να στολίζετε διάφορες γωνιές του σπιτιού σας.
Αν έχετε όμως έναν κήπο, έστω και μικρού μεγέθους, τότε μη διστάσετε να φυτέψετε μερικές γαριφαλιές απευθείας στο χώμα, δημιουργώντας όμορφα και πολύχρωμα παρτέρια. Προσέξτε όμως να είναι ένα φωτεινό σημείο του κήπου που να μη δέχεται ισχυρούς ανέμους, οι οποίοι προκαλούν πρόβλημα στα φυτά σας. Στις περιπτώσεις που κάνετε ομαδικές φυτεύσεις, αφήστε περίπου 20 εκατοστά ανάμεσα στις όμορφες γαριφαλιές σας.
Πως φυτεύουμε μια γαριφαλιά σε γλάστρα
Αν θέλετε να φυτέψετε μια γαριφαλιά, τότε ακολουθήστε τα παρακάτω βήματα ώστε να μπορείτε να την χαίρεστε για πολύ καιρό. Φροντίστε μόνο το χώμα που θα χρησιμοποιήσετε να έχει άριστη αποστράγγιση.
Πάρτε μια γλάστρα ανάλογη του μεγέθους του φυτού σας και ανοίξτε τρύπες αποστράγγισης
Προσθέστε ένα στρώμα ελαφρόπετρας στον πυθμένα της γλάστρας
Ανακατέψτε το χώμα με λίγη ποσότητα ελαφρόπετρας για να πετύχετε ακόμα καλύτερη αποστράγγιση
Προσθέστε το χώμα με την ελαφρόπετρα έως το μέσο της γλάστρας περίπου.
Βγάλτε προσεκτικά τη γαριφαλιά από την γλάστρα του φυτωρίου.
Βάλτε το φυτό στο μέσο της γλάστρας και προσθέστε το υπόλοιπο χώμα.
1. Το γαρίφαλο πολλαπλασιάζεται εύκολα με σπόρο, με καταβολάδες και με μοσχεύματα.
2. Τα βαριά και αργιλώδη εδάφη δεν είναι κατάλληλα για την καλλιέργεια της γαριφαλιάς.
3. Η ανθοφορία διαρκεί από την άνοιξη έως και το φθινόπωρο.
4. Υπάρχουν και νάνες ποικιλίες γαριφαλιάς, το ύψος των οποίων δεν ξεπερνά τα 25-30 εκατοστά.
5. Το καλοκαίρι θα πρέπει να αφαιρούνται τα ξεραμένα άνθη και να κόβεται το επάκριο τμήμα των βλαστών.
6. Η πιο γνωστή ασθένεια που προσβάλλει τη γαριφαλιά είναι η σκωρίαση.
7. Το φυτό της γαριφαλιάς αναπτύσσει το ριζικό σύστημά του σε μεγάλο βάθος, γι’ αυτό είναι αρκετά ανθεκτικό στις υψηλές θερμοκρασίες.
Κοινά γαρύφαλλα  «γαρύφαλλα των ανθοκόμων»
Ποικιλία που μπορεί να  έχει πολλαπλή ανθοφορία όλο τον χρόνο. Σημαντικό είναι να μην πέσει η θερμοκρασία κάτω από το μηδέν. Πολλαπλασιάζονται με σπόρους ή μοσχεύματα.
Γαρύφαλλα με ταχεία ανάπτυξη. Θέλουν προστατευμένο περιβάλλον. Σπέρνονται στις αρχές του χρόνου και τα μεταφυτεύουμε  τον Μάιο.
Ποικιλία γαρυφάλλων πανέμορφη θαυμάσια για διακόσμηση σε βραχόκηπους, νησίδες,  πρασιές, αναπτύσσεται σε χώματα αφράτα χωρίς υγρασία.
Τα γαρύφαλλα των ποιητών Dianthus barbatus
Πολυετές φυτό. Χρησιμοποιείται για διακόσμηση κήπου και μπορντούρας . Καλλιεργείται σε φωτεινές  τοποθεσίες  και πολλαπλασιάζονται με μοσχεύματα.
Το γαρύφαλλο της Κίνας –Dianthus chinensis
Ετήσιο φυτό. Kατάλληλη ποικιλία για διακόσμηση κήπων, μικρότερη της κοινής, που βγάζει μικρά πολύχρωμα άνθη, συνήθως άοσμα, και καλλιεργείται σε γλάστρες για καλλωπιστικούς σκοπούς ή φυτεύεται σε μεριές του κήπου που τις βλέπει ο ήλιος. Σπέρνεται την άνοιξη ανθοφορεί τον Ιούνιο. Η ποικιλία των λουλουδιών σε χρώματα είναι μεγάλη.
Στην Ελλάδα  οι γαρυφαλλιές καλλιεργούνται και για επιχειρηματικούς σκοπούς. Η παραγωγή γαρυφάλλων καλύπτει την εγχώρια κατανάλωση και γίνονται και σημαντικές εξαγωγές.
Οι μεγαλύτερες καλλιέργειες γίνονται στη Κρήτη, την Τροιζινία, την Μεσσηνία, και την Αττική.
Επισυναπτόμενα Αρχεία (Downloads): ΑΝΑΠΑΡΑΓΩΓΗ ΠΑΡΑΔΟΣΙΑΚΩΝ ΑΡΩΜΑΤΙΚΩΝ ΠΟΙΚΙΛΙΩΝ ΓΑΡΥΦΑΛΛΙΑΣ ΜΕ ΑΓΕΝΗ ΠΟΛΛΑΠΛΑΣΙΑΣΜΟ ΣΤΗΝ ΥΔΡΟΝΕΦΩΣΗ ,
Άλλα άρθρα σχετικά με: Γαρύφαλλο
Τα πιό όμορφα λουλούδια του καλοκαιριού!
Πως να φτιάξετε τα δικά σας αποξηραμένα φρούτα
Γαρύφαλλο, το "άνθος του Διός", καλλιέργεια και ιδιότητες
Πώς καλλιεργούμε το καρπούζι;
Σπαθόλαδο: πώς το φτιάχνουμε
Tροφές κατά του πονοκεφάλου
Η ιδέα του βραχόκηπου
Φυτέψτε Λουσίντουμ Βιβούρνο για όμορφη μπορντούρα
Πως φτιάχνουμε λιαστές ντομάτες
Ξέρεις τί σημαίνει το όνομά σου;
Λένε ότι όποιος έχει το όνομα έχει και τη χάρη. Γι αυτό δες τι σημαίνει το όνομα σου......
Τσικνοπέμπτη: πριν να ψήσετε, τι πρέπει να προσέξετε
Τσικνοπέμπτη  και φυσικά αποτελεί την χαρά του Έλληνα καλοφαγά! Φέτος μάλιστα που ο καιρός μας κάνει την χάρη...
Ενεργειακά ποτά αντί για γάλα!
"Θόρυβος" έχει προκληθεί στη σχολική κοινότητα μετά από καταγγελία σύμφωνα... με την οποία παιδιά από δημοτικό σχολείο του...
Αναψυκτικά: κάνουν κακό στα παιδιά
Σε κάθε οικογενειακό τραπέζι ή έξοδο στην ταβέρνα, μαζί με τους μεγάλους, τα παιδιά απολαμβάνουν κι εκείνα το...
Γάτες και φυτά… μία σχέση αγάπης και μίσους!
Στις γάτες αρέσει να μασουλάνε χόρτα , για αυτό αν επιθυμείς να μην καταστρέφουν τις γλάστρες σου μπορείς να αγοράσεις ειδικά γλαστράκια...
Το φθινόπωρο είναι ευεργετικό για την υγεία
Το φθινόπωρο, έστω και χωρίς πρωτοβρόχια και κίτρινα φύλλα στα δέντρα, έχει καταφθάσει και απόδειξη αυτού η ελαφριά ζακέτα που χρειαζόμαστε στις...
Μύρισε… φυσική καθαριότητα !!!
Εύκολα και οικολογικά, διώξτε τις δυσάρεστες μυρωδιές από τον χώρο σας! Ας δούμε τί μπορούμε να κάνουμε.-Σε νερό που βράζει ρίχνω ένα...
Σωστή διατροφή με φρούτα του φθινοπώρου
Το φθινόπωρο αποχαιρετάμε σιγά σιγά το καρπούζι, το πεπόνι, τα κεράσια, τα ροδάκινα κ.λ.π. Και αρχίζουν και κάνουν την εμφάνισή τους τα...
Καφές για λίπασμα στα φυτά μας
Η αλήθεια είναι ότι το κατακάθι του καφέ είναι πλούσιο σε άζωτο ενώ περιέχει και ασβέστιο, μαγνήσιο, φώσφορο, κάλιο, χαλκό και άλλα...
Καλοκαίρι: πως θα προτατέψετε τον σκύλο σας από τη ζέστη
Η ζέστη το καλοκαίρι επηρεάζει όχι μόνο τους ανθρώπους αλλά και τους σκύλους. Ο οργανισμός του είναι το ίδιο ευαίσθητος με τον...
Ο κήπος μας το καλοκαίρι
Κανείς δεν μπορεί να ισχυριστεί ότι ο ελληνικός κήπος είναι στις δόξες του στα μέσα του καλοκαιριού. Αντίθετα, είναι μάλλον θλιβερός, κουρασμένος...
Φρούτα του καλοκαιριού: ιδιότητες και θερμίδες
Το καλοκαίρι είναι ήδη εδώ και μας "κλείνει το μάτι" και τα χωράφια γεμίζουν με εύγευστα και χρωματιστά φρούτα. Τα φρούτα του...
Fytokomia.gr © 2016 | Φυτά | Σχεδιασμός κήπου | Χώροι κηπουρικής | Στάδια κηπουρικής | Βιολογική κηπουρική | Εχθροί και ασθένειες | Χρήσιμα και απαραίτητα